Suku Piliang

Suku Piliang adolah salah satu suku (klan) nan ado dalam kalompok suku Minangkabau. Suku iko marupoan salah satu suku induak nan bakarabaik jo suku Koto mambantuak Adaik Katumanggungan nan juo tanamo jo Lareh Koto Piliang.

Etimologi 
Manuruik A.A. Navis, kato Piliang tabantuak dari duo kato iyolah Pele aratinyo banyak jo Hyang aratinyo Dewa atau Tuhan. jadi Pelehyang aratinyo adolah banyak dewa. Iko manunjuakan baso di maso lampau, suku Piliang adolah suku pamuja banyak dewa, nan barangkali sarupo jo kapicayoan Hindu.

Sijarah 
Ado juo versi nan mangatokan suku Piliang nan marupoan sudaro dari suku Koto, nan cenderung disabuik jo Koto Piliang barasa dari "Kato Pilihan". Koto barasa dari kato (Ucapan) jo Piliang barasa dari Pilihan, (Unggulan). Jadi Koto Piliang adolah barasa dari Kato Pilihan. Dalam Tambo Minangkabau Koto Piliang adolah pamaciak tampuak kakuasoan (pamarintahan) karano DT. Katumanggungan badarah bangsawan (rajo). Jadi dirunuik dari sinan adokalonyo kato pilihan asa kato Koto Piliang ado bananyo, karano kato rajo (panguaso) adolah kato-kato pilihan nan ka kalua dari muluiknyo.

Pamekaran
Suku iko maalami pamekaran manjadi babarapo pacahan suku yaitu:

 Piliang koto baru,DT Basa (Piliang koto di nagari Balai gurah Kec IV angkek, Kab Agam

 Piliang Guci (Guci Piliang di nagari Koto Gadang, Agam)
 Pili di nagari Talang, Sungai Puar (Agam)
 Koto Piliang di nagari Kacang, Solok jo Lubuk Jambi, Kuantan Mudik, Riau
 Piliang Laweh di Tanjung Alam, Tanah Datar jo Piliang Lowe di ([[Kuantan Singingi))
 Piliang Sani (Piliang Soni) di Kuantan Singingi, Riau jo nagari Singkarak, Solok
 Piliang Baruah
 Piliang Bongsu
 Piliang Cocoh, 
 Piliang Dalam
 Piliang Koto
 Piliang Koto Kaciak
 Piliang Patar
 Piliang Sati
 Piliang Batu Karang di nagari Singkarak, Solok
 Piliang Guguak di nagari Singkarak, Solok
 Piliang Ateh (Kuantan Singingi)
 Piliang Bawah (Kuantan Singingi)
 Piliang Godang (Piliang Besar)
 Piliang Kaciak (Piliang Kecil)

Pasebaran 
Suku iko banyak manyeba ka babagai wilayah Minangkabau iyolah Tanah Datar, Agam, Limo Puluah Koto, Solok, Riau, Padang, jo babarapo daerah lainnyo. Dari babarapo sumber, dikatahui indak ado suku iko di Pasisia Selatan jo Solok Selatan.

Wilayah Rantau dari Suku iko alah mancapai ampia saluruah wilayah nan ado di Indonesia, nan mancakuik wilayah Sumatera. Wilayah barat Riau, wilayah selatan Sumatera Utara, wilayah tenggara, selatan jo barat Aceh, wilayah utara Bengkulu, jo wilayah selatan Jambi.

Karabaik 
Di bawah payuang suku Koto-Piliang, ado banyak suku lain nan banauang, diantaronyo adolah :
 suku Tanjung
 suku Guci
 Suku Sikumbang
 Suku Malayu
 Suku Kampai
 Suku Panai
 Suku Bendang

Suku Piliang badatuak bakeh Datuak Katumanggungan di zaman Adityawarman. Gala-gala basa Adaik dalam Pasukuan Piliang antaro lain :
 Datuk Bandaro Biso di Tanjung Alam, Kabupaten Tanah Datar
 Datuk Mangkuto Rajo Lelo di Tanjung Alam Tanah Datar, Kabupaten Tanah Datar
 Datuk Bandaro Panjang

Rujuakan

Pautan lua 
 Data Persukuan, Pemangku Adat Kuantan Singingi
 Milis RantauNet http://www.mail-archive.com/rantau-net@rantaunet.com/msg08418.html
 Milis RantauNet Ninik Mamak Harus Memegang Kebenaran

Suku-suku di Minangkabau